open-index/open-wikipedia-markdown huggingface dataset:
Հարավաֆրիկյան Միություն (Առաջին համաշխարհային պատերազմ)

Հարավաֆրիկյան միությունը մտավ Առաջին համաշխարհային պատերազմի թատերաբեմ Մեծ Բրիտանիայի հետ միաժամանակ, և վերջինս էլ 1914 թվականի օգոստոսի 4-ին պատերազմ հայտարարեց Գերմանիային։

Հարավաֆրիկյան զորքերը մասնակցել են Աֆրիկայում գերմանական գաղութների դեմ գործողություններին, Արևմտյան ռազմաճակատի և Մերձավոր Արևելքի մարտական գործողություններին։ Աֆրիկացիները, որոնք կազմում էին երկրի սպիտակամորթ բնակչության մեծամասնությունը, դեմ էին պատերազմի մեջ մտնելուն։ Այնուամենայնիվ, Հարավային Աֆրիկայի ղեկավարությունը ճնշեց երկրում տիրող բոլոր անկարգությունները և ակտիվ մասնակցություն ունեցավ համաշխարհային պատերազմին։

## Ռազմական գործողությունները ԱՖրիկայում
Պատերազմի բռնկումով ակտիվ ռազմական գործողություններ ծավալվեցին Աֆրիկայում, որտեղ Գերմանիան ուներ գաղութներ։ Հարավաֆրիկյան զորքեր ուղարկվեցին Հարավարևմտյան Աֆրիկա՝ գեներալ Լուիս Բոտայի հրամանատարությամբ։ Այս գաղութում մարտերի ընթացքում հարավաֆրիկացիներին հաջողվեց հաղթել գերմանական գաղութային զորքերին և վերահսկողություն հաստատել այս գաղութի վրա։

right|thumb|Լետտով-Ֆորբեկի բանակի կապիտուլյացիան Աբերքորնում (Հարավային Ռոդեզիա)

Ի հավելումն դրա՝ հարավաֆրիկյան զորքերը գեներալ Յան Սմետսի հրամանատարությամբ մասնակցել են Արևելյան Աֆրիկայում գերմանական զորքերի դեմ մարտերին։ Այստեղ նրանց դիմադրեցին գերմանական զորքերը գեներալ Լետտով-Ֆորբեկի հրամանատարությամբ։ Համառ պայքար էր ընթանում, և կողմերից ոչ մեկը չկարողացավ հասնել հաղթանակի։ Այստեղ մարտերն ավարտվեցին միայն 1918 թվականի նոյեմբերին, երբ, իմանալով Գերմանիայի հանձնման մասին, Լետով Վորբեկը որոշեց վայր դնել զենքերը։

## Ռազմական գործողությունների այլ թատերաբեմեր
thumb|150px|left|Հարավաֆրիկյան Միության բանակի 1-ին հետևակային բրիգադի կրծքանշան
Հարավաֆրիկյան զորքերի մեկ հետևակային բրիգադ ուղարկվեց Ֆրանսիա՝ Արևմտյան ճակատում կռվելու համար։ Հարավաֆրիկյան զորքերը ակտիվ մասնակցություն ունեցան Արևմուտքում գերմանական զորքերի դեմ տարբեր գործողություններին։ Հարավաֆրիկացիները մասնակցել են Սոմի ճակատամարտին։ Նաև հարավաֆրիկյան որոշ ստորաբաժանումներ Եգիպտոսում և Պաղեստինում կռվել են թուրքական զորքերի դեմ։ Բացի այդ, մոտ 3000 հարավաֆրիկացիներ ծառայել են բրիտանական ռազմաօդային ուժերում։

## Արդյունքներ
Հարավաֆրիկյան Միությունը նշանակալի դեր խաղաց համաշխարհային պատերազմում Անտանտի հաղթանակի գործում՝ փաստացի Աֆրիկայում գրավելով երկու գերմանական գաղութներ։ Բրիտանական ռազմածովային ուժերն օգտագործում էին նաև հարավաֆրիկյան նավահանգիստները։

Կռիվների ընթացքում Հարավաֆրիկյան բանակը ունեցավ 7000 սպանված և 12000 վիրավոր։

Ըստ Վերսալյան պայմանագրի՝ Հարավաաֆրիկյան Միությունը մանդատ ստացավ Հարավային Աֆրիկայի նախկին գերմանական գաղութների համար։
## Ծանոթագրություններ

## Գրականություն
*
Զոֆյա Խոմենտովսկայա

**Զոֆյա Խոմենտովսկայա** (, ), միջպատերազմյան շրջանի ամենաակտիվ լեհ լուսանկարչուհիներից մեկը։

## Կենսագրություն
Զոֆյան ծնվել է 1902 թվականի դեկտեմբերի 8-ին Պինսկի մոտ գտնվող Պորոխոնսկ գյուղում՝ Դրուցկի-Լյուբեցկի իշխանների ազնվական ընտանիքում։ Ամուսնացել է երկու անգամ։ 1919 թվականի սեպտեմբերի 3-ին ամուսնացել է Վլադիսլավ Չեխովիչ-Լյախովիցկիի հետ։ 1930 թվականի մայիսի 31-ին նրա հետ ամուսնալուծվելուց հետո ամուսնացավ Յակուբ Խոմենտովսկու հետ և բաժանվեց նրանից 1939 թվականին։

1928 թվականից սկսած՝ նա լուսանկարում էր «Leica» տեսախցիկով։ Լուսանկարները, ի թիվս այլոց, հրապարակվել են «Świat» շաբաթաթերթում և ցուցադրվել Լեհաստանի ու արտերկրի բազմաթիվ ցուցահանդեսներում։

Մասնակցել է հետպատերազմյան լեհական առաջին լուսանկարչական ցուցահանդեսին «Վարշավան մեղադրում է», որը տեղի ունեցավ Վարշավայի ազգային թանգարանում, Լեհաստանի այլ քաղաքներում և արտերկրում, այլ մայրաքաղաքներում։ Նա Վարշավայի ապստամբությունից փրկված և դուրս բերված սևանկարները նվիրել է Վարշավայի թանգարանին։

1947 թվականին մեկնել է Արգենտինա։ 30 տարի այս երկրում գտնվելու ընթացքում չի զբաղվել լուսանկարչությամբ։ 1971 թվականին այցելել է Վարշավա։

Մահացել է 1991 թվականի մայիսի 20-ին Բուենոս Այրեսում։

## Ծանոթագրություններ

## Արտաքին հղումներ
* Zofia Chomętowska — Twórczość, Zofia Chomętowska Հնագիտական լուսանկարների հիմնադրամի կայքէջում

Կատեգորիա:Լեհ լուսանկարիչներ
Կատեգորիա:Կին լուսանկարիչներ
Քարե թուղթ

thumb|Stone Paper Manufacturing Technology
**Քարե թուղթ** ()  թղթանման նյութ է, որը պատրաստվում է կալցիումի կարբոնատից և ցածր ճնշման պոլիէթիլենից։ Այն օգտագործվում է որպես թղթի այլընտրանք թռուցիկներ, պաստառներ, գրքեր, ամսագրեր, պայուսակներ, փաթեթավորման թուղթ, պատի պաստառներ, պիտակներ, ափսեներ, սկուտեղներ, տարաներ և շատ այլ ապրանքներ պատրաստելու համար։

## Պատմություն
Առաջին անգամ քարե թղթի ստեղծման գործընթացը մշակվել է 90-ականների վերջին Taiwan Lung Meng Technology Co. ընկերության կողմից։ Արտոնագրված է ավելի քան 40 երկրներում Rockstock, Terraskin, ViaStone, Kampier, EmanaGreen և այլ ապրանքային նշաններով։

## Հատկություններ
Քարի թուղթը դիմացկուն, անջրանցիկ, չպատռվող նյութ է։ Դրա արտադրանքի համար ջուր, թթուներ, սպիտակեցնող նյութ և փայտ չի պահանջվում, ուստի կարող է նվազեցնել անտառահատումները։ Թղթը այս տեսակը վերամշակելի է։ Այն չի քայքայվում միկրոօրգանիզմների կողմից, բայց բնության մեջ արագ քայքայվում է իր հիմնական բաղադրիչների։ Կազմված է 80% կալցիումի կարբոնատից՝ մոլորակի ամենատարածված նյութերից մեկից և 20% ցածր ճնշման պոլիէթիլենից։

## Ծանոթագրություններ

Կատեգորիա:Թուղթ
Կատեգորիա:Նյութեր
Ըմբշամարտի աշխարհի առաջնություն 2014

**Ըմբշամարտի աշխարհի առաջնություն 2014**, անցկացվել է 2014 թվականի սեպտեմբերի 8-ից 14-ը Ուզբեկստանի մայրաքաղաք Տաշքենդում։

## Մեդալներ

## Մեդալակիրներ
### [[Հունահռոմեական ըմբշամարտ|Հունահռոմեական]]

### [[Ազատ ոճի ըմբշամարտ|Ազատ ոճ]] (տղամարդիկ)

### [[Ազատ ոճի ըմբշամարտ|Ազատ ոճ]] (կանայք)

## Մասնակից երկրներ
692 մասնակիցներ 81 երկրներից

* (2)
* (2)
* (3)
* (14)
* (8)
* (22)
* (23)
* (5)
* (18)
* (1)
* (14)
* (1)
* (23)
* (5)
* (5)
* (7)
* (7)
* (2)
* (5)
* (8)
* (1)
* (3)
* (6)
* (9)
* (16)
* (18)
* (1)
* (10)
* (1)
* Գվատեմալա (1)
*border|}|Դրոշ Հոնդուրաս Գվինեա-Բիսաու (3)
* (16)
* (24)
* (3)
* (16)
* (1)
* (4)
* (8)
* (1)
* (24)
* (24)
* (12)
* (7)
* (5)
* Մակեդոնիա (3)
* Մադագասկար (1)
* Մավրիկիոս (1)
* (13)
* (14)
* (1)
* (16)
* (1)
* (1)
* (1)
* Նիկարագուա (1)
* (5)
* (4)
* (1)
* (17)
* (2)
* Պուերտո Ռիկո (3)
* (1)
* (13)
* (24)
* (3)
* (6)
* (7)
* Սլովենիա (1)
* (1)
* (19)
* (8)
* (12)
* (3)
* (7)
* (2)
* (21)
* (9)
* (24)
* (24)
* (24)
* (9)

## Ծանոթագրություններ

## Արտաքին հղումներ
* Առաջնության պաշտոնական էջը 

Կատեգորիա:2014 ըմբշամարտում
Կատեգորիա:2014 սեպտեմբերի իրադարձություններ
Կատեգորիա:Ըմբշամարտի աշխարհի առաջնություններ
Լևիրատ

**Լևիրատ** (լատ. levir – տագր), տագրամուսնություն, ամուսնական սովորույթ, որի համաձայն այրին պարտավոր է կամ իրավունք ունի ամուսնանալու մահացած ամուսնու եղբոր հետ։

Որպես խմբամուսնության վերապրուկ՝ լայնորեն տարածված էր տոհմատիրական շրջանի շատ ցեղերի մեջ։ Տոհմատիրական կարգերի քայքայման և դասակարգային հասարակության շրջանում երկար ժամանակ պահպանվել է մի շարք ժողովուրդների մեջ, որին նպաստել է կնոջ դիմաց դրամ կամ գույք տալու սովորույթը։

## Տես նաև
* Սորորատ
* Խմբամուսնություն

Կատեգորիա:Ամուսնական իրավունք
Կատեգորիա:Ամուսնության տեսակներ
Կատեգորիա:Հրեական օրենքներ և սովորույթներ
Լևոն II (այլ կիրառումներ)

**Լևոն II** անունն են կրել հետևյալ միապետերը՝

* Լևոն II -  Կիլիկիայի արքա 1187-1219 թվականներին
* Լևոն II -  Աբխազիայի արքա 767-811 թվականներին
* Լևոն II - Բյուզանդիայի կայսր 473-474 թվականներին
Լևոն IV (այլ կիրառումներ)

**Լևոն IV** անունով քաղաքական կամ կրոնական գործիչներն են՝

* Լևոն IV - Բյուզանդիայի կայսր 775-780 թվականներին
* Լևոն IV - Կիլիկիայի արքա 1269-1289 թվականներին
Դեպի փարոսը (վեպ)

***Դեպի փարոսը*** (), 20-րդ դարի անգլիացի արձակագրուհի Վիրջինյա Վուլֆի՝ 1927 թվականին հրատարակած վեպը, որը, «Միսիս Դելոուեյ» երկի հետ մեկտեղ, համարվում է նրա գլուխգործոցը։ Պատումի կենտրոնում 1910 և 1920 թվականներին Ռեմզի ընտանիքի կատարած երկու այցերն են շոտլանդական Սքայ կղզի, որտեղ գտնվում էր նրանց քաղաքամերձ տունը։ Վեպում հեղինակը հետևում ու ընդլայնում է Մարսել Պրուստի ու  Ջեյմս Ջոյսի սկզբնավորած մոդեռնիստական գրելաոճը, ըստ որի՝ դիպաշարը (սյուժեն) մղվում է երկրորդ պլան՝ առաջին պլանում իր տեղը զիջելով փիլիսոփայական ինքնավերլուծությանը, խոհերին, մտահայեցումներին։ Ընդ որում՝ բազմակենտրոն շարադրանքում կիրառվում է «գիտակցության հոսքի» գրական տեխնիկան, տեղ են գտնում մանկության վերհուշեր, հարաբերություններ հասուն տարիքում... Արծարծվում են կորստյան ցավ ու վշտին, սուբյեկտիվությանը, արվեստի բնույթին, ընկալման հիմնախնդիրներին առնչվող թեմաներ։ Գրողի ամուսնու՝ գրահրատարակիչ Լեոնարդ Վուլֆի կարծիքով՝ Վիրջինյան ստեղծել է մի իսկական գլուխգործոց, լրիվ նոր մի հոգեբանական պոեմ։ *Դեպի փարոսը* վեպը հրատարակվել ու վաճառվել է բավականին մեծ տպաքանակով՝ այդ առումով զգալիորեն գերազանցելով Վուլֆի նախորդ երկերին և հնարավորություն ընձեռելով ավտոմեքենա գնելու։

1998 թվականին *Modern Library* հրատարակչական ընկերությունը իր կազմած «20-րդ դարի անգլալեզու 100 լավագույն վեպերի ցանկ»-ում «Դեպի փարոսը» վեպին հատկացրել է 15-րդ տեղը։

2005 թվականին *TIME* ամսագիրը այդ երկը ներառել է 1923 թվականից հետո լույս ընծայված լավագույն անգլիագիր վեպերի հարյուրյակում։

1983 թվականին վեպի հիման վրա ստեղծվել է գեղարվեստական հաջողված կինոնկար։ BBC-ն գրական այդ երկի երկու ռադիոբեմադրություն է հեռարձակել անվանի դերասանների մասնակցությամբ։ Բացի այդ, «Դեպի փարոսը» վեպի թեմաներով գրվել ու բեմադրվել է երկու բալետ։

## Ծանոթագրություններ

## Գրականություն
* Virginia Woolf, *To the Lighthouse*, (London։ Hogarth, 1927) First edition; 3000 copies initially with a second impression in June.
* Virginia Woolf, *To the Lighthouse*, (New York։ Harcourt Brace, 1927) First US edition; 4000 copies initially with at least five reprints in the same year.
*Virginia Woolf, *To the Lighthouse* (Wordsworth Classics, 1994), with introduction and notes by Nicola Bradbury, 
* Davies, Stevie (1989). Virginia Woolf To the Lighthouse. Great Britain։ Penguin Books. ISBN 0-14-077177-8.
* Raitt, Suzanne (1990). Virginia Woolf’s To the Lighthouse. New York։ Harvester Wheatsheaf. ISBN 0-7450-0823-2.
* Dick, Susan; Virginia Woolf (1983). «Appendix A». To the Lighthouse։ The Original Holograph Draft. Toronto, Londo։ University of Toronto Press.
* Woolf, Virginia (1980). Bell, Anne Olivier; McNeillie, Andrew (eds.). The Diary of Virginia Woolf, Volume III։ 1925–1930. London։ Hogarth. ISBN 0-7012-0466-4

## Արտաքին հղումներ
* Spark Notes study guide
* Woolf Online: An Electronic Edition and Commentary of Virginia Woolf's 'Time Passes'.
*''To the Lighthouse''  at the British Library

Կատեգորիա:Էկրանավորված բրիտանական վեպեր
Կատեգորիա:1927 վեպեր
Կատեգորիա:Վեպեր, որոնց հիման վրա ստեղծվել են օպերաներ
Կատեգորիա:Հեռուստասերիալների հիմք ծառայած բրիտանական վեպեր
Լեոնիդ Բլյումեր

**Լեոնիդ Բլյումեր** ( ), ռուս գրող և լրագրող, գործարար, իրավաբան (իրավաբանական գիտությունների թեկնածու)։

## Վաղ տարիներ
Լեոնիդ Բլյումերը ծնվել է ազնվական ընտանիքում։ Սովորել է նախ Սիմֆերոպոլի գիմնազիայում, այնուհետև Ղրիմի պատերազմի ժամանակ Խարկովի գիմնազիաներում։ Չավարտելով ուսումնական տարին՝ յոթերորդ դասարանից հետո նա թողեց գիմնազիան՝ Պոլտավայի նահանգի Կոնստանտինգրադի շրջանի Կրուտոյարովկա գյուղի դպրոցում աշխատանքի ընդունվելով որպես ուսուցիչ։ Այստեղից տասնվեցամյա ուսուցիչն արդեն հոդվածներ էր ուղարկում «Օդեսսկի վեստնիկ» թերթին։ 1859 թվականին ընդունվել է Սանկտ Պետերբուրգի համալսարանի Արևելյան ֆակուլտետը (չինարեն լեզու), բայց սովորել է ընդամենը մեկ տարի։ Ապրելով Սանկտ Պետերբուրգում՝ նա շատ է համագործակցել թերթերի հետ՝ տեղադրելով հոդվածներ և գրախոսություններ։

## Արտասահմանյան ճանապարհորդություն և աքսոր
Նրա կենսագրության կարևոր դրվագը սկսվել է այն բանից հետո, երբ Լ.Պ. Բլյումերը, 1861 թվականին հանձնելով Մոսկվայի համալսարանի իրավաբանական գիտությունների թեկնածու դառնալու համար քննությունը,  մեկնեց արտերկիր, որտեղ էլ մտերմացավ Ալեքսանդր Գերցենի և Նիկոլայ Օգարյովի հետ, բայց չնայած դրան չդարձավ նրանց զինակիցը։ Արտասահմանում նա հրատարակում էր «Ազատ խոսք» ամսագիրը, «Լուր և «Եվրոպացի» թերթերը, այդ իսկ պատճառով կառավարական մարմինների «կասկածի տակ» էր։ 1865 թվականին ցարական կառավարության կողմից Լեոնիդին կանչել են Ռուսաստան  և վերջինս զղջացել է իր քաղաքական «սխալ նկատառումների» համար։ Այնուամենայնիվ, նրան դատեցին և դատապարտեցին աքսորի Տոմսկի նահանգում։ Այստեղ նա մնաց չորս տարի՝ ծառայելով որպես ոսկու հանքերի կառավարիչ Ալթայում և Արևելյան Սիբիրում։

Հենց այդ տպավորությունների ազդեցության տակ էլ ծնվեց «Ոսկու մոտ» վեպի գաղափարը, որը պետք է ներկայացներ սիբիրյան իրականութունը, ոսկի արդյունաբերողների և հանքերում աշխատողների կյանքն ու կենցաղը։ Այնուամենայնիվ, այս ծավալուն վիպական ստեղծագործությունը կիսատ մնաց, միայն գրքի առաջին մասը ավարտին հասցվեց, որը որպես առանձին հրատարակություն 1885 թվականին լույս տեսավ Սանկտ Պետերբուրգում  «Ալթայում» վերնագրով։ Վերջինիս գործողություններըը տեղի են ունենում Կովալսկ քաղաքում (Կուզնեցկ)։ Ալթայի տպավորություններն արտացոլվել են նաև «Առանց հետք» (1887 թվական) ժողովածուում ընդգրկված «Կեղծ թուղթ» և «Ծառա» պատմվածքներում։

## Աքսորից հետո
Սիբիր աքսորվելուց հետո Լ.Պ. Բլյումերը բնակություն հաստատեց սկզբում Վորոնեժում, այնուհետև Սարատովում։ Նա զբաղվում էր իրավաբանությամբ, եղել է խոշոր գործարար, ակտիվորեն համագործակցել է տեղական («Սարատովսկի Լիստոկ») և կենտրոնական մամուլում։

Եղել է Սարատովի երկաթուղու հիմնադիրներից։

## Ընտանիք
Բլյումերի քույրը Անտոնինա Պետրովնա Բլյումեր-Կրավցովան հեղափոխական է, «Նարոդնայա Վոլյա» կազմակերպության անդամ։

## Գրականություն
** *Воропаев В. А.* Блюммер Леонид Петрович // Русские писатели, 1800—1917։ биографический словарь. М., 1989. Т. 1. С. 285—286.

## Արտաքին հղումներ
* «Ալթայում» վեպից հատվածներ

## Ծանոթագրություններ

Կատեգորիա:Ռուս գործարարներ
Կատեգորիա:Ռուս գրողներ
Կատեգորիա:Ռուս լրագրողներ
Շնորհակալություն (մուլտֆիլմ)

**«Շնորհակալություն»** (), խորհրդային մուլտիպլիկացիոն ֆիլմ  այն մարդկանց մասին, ովքեր ստեղծում և վարում են ինքնաթիռներ։

## Սյուժե
Երեխաները թռչում են ինքնաթիռով։  Թռիչքից հետո նրանք ասացին․ «Շատ  շնորհակալություն, ընկե՛ր օդաչու»։ Օդաչուն պատասխանեց․ «Ես ուրախ եմ, որ ձեզ դուր եկավ ինքնաթիռը։ Բայց եթե շնորհակալություն եք ուզում հայտնել, ավելի լավ է շնորհակալություն հայտնեք կոնստրուկտորին»։ Երեխաները գնացին կոնստրուկտորի մոտ և ասացին․ «Շնորհակալությո՛ւն։ Մեզ շատ դուր եկավ Ձեր ինքնաթիռը»։ Կոնստրուկտորը պատասխանեց․ «Ավելի լավ է շնորհակալություն հայտնեք բանվորներին»։ Հավաքման արտադրամասում  բանվորը պատասխանեց երեխաներին․ «Այստեղ կարևորը լավ մետաղ ունենալն է։ Ավելի լավ է շնորհակալություն հայտնեք ձուլորդին»։ «Իսկ դուք գիտե՞ք, որ մետաղը հանքից է բերվում։ Դուք ավելի լավ է շնորհակալություն հայտնեք հանքափորին»։ Հանքափորը տղաներին ասաց, որ շնորհակալություն պետք է ասել երկրաբանին, որը գտել է հանքը։

Երբ վերջապես տղաները դիմավորեցին երկրաբանին, ասացին. «Շնորհակալությո՛ւն։ Չէ՞ որ դուք եք գտել հանքը սարերի ետևում, որից զոդել են մետաղը, որը դարձել է շողշողացող օդաավ»։ «Դուք ավելի լավ է շնորհակալություն հայտնեք օդաչուին այն բանի համար, որ երկրաբանների արշավախումբը տարել է հեռու տայգա»։

Եվ այն ժամանակ տղաները որոշեցին․ «Մենք բոլորս ուղարկում ենք շատ շնորհակալություն նրան, ով ստեղծել և վարում է թևավոր հրաշքը»։

## Ստեղծողներ

## Ծանոթագրություններ

## Արտաքին հղումներ
* 

Կատեգորիա:Խորհրդային մուլտֆիլմեր
Կատեգորիա:1973 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Բնօրինակում անաղբյուր հոդվածներ
Ամառվա վերջին

**«Ամառվա վերջին»** (), խորհրդային գեղարվեստական ֆիլմ, որը նկարահանել է ռեժիսոր Ռուբեն Մուրադյանը։

## Սյուժե
Գրականության նախկին ուսուցիչ Անդրեյ Աֆանասևիչ Վեդենեևն արդեն 80 տարեկան է։ Նա հնագույն ժամացույցների մեծ գիտակ է և նրա հավաքածուում, որը նա հավաքել է իր ողջ կյանքի ընթացքում, կա ամեն ինչ՝ ձեռքի և գրպանի ժամացույցներից մինչև պատի և հատակին դրվող ժամացույցներ։ Որդին ծերունուն և նրա հավաքածուն տեղափոխում է մի փոքր գավառական քաղաք։ Բայց այստեղ Անդրեյ Աֆանասևչը ոչ ոքի պետք չէ, և որդին սկսում է մտածել հորը ծերանոց հանձնելու և նրա հավաքածուն վաճառելու մասին։ Սակայն պարզվում է, որ պապի ճակատագրի նկատմամբ անտարբեր չեն երկու մարդ՝ նրա թոռը և երիտասարդ բուժքույրը՝ նրա ընկերուհին։

## Դերերում
* Լեոնիդ Օբոլենսկի – *Անդրեյ Աֆանասևիչ Վեդենեև
* [[Վլադիմիր Բորիսով]] – *Յուրա, նրա թոռը
* Մարինա Դյուժևա – *Վերա, բուժքույր
* [[Իգոր Դմիտրիև]] – *Անտոն Անդրեևիչ, Անդրեյ Աֆանասևիչի որդին
* Նինա Վեսելովսկայա – *Օլգա, Անտոն Անդրեևիչի կինը
* [[Վյաչեսլավ Շալևիչ]] – *Եվգենի Իվանովիչ, գործարար 
* Անտանաս Գաբրենաս – *Արթուր Յանովիչ
* [[Ալեքսեյ Բազլո]] – *Սազոնով

## Նկարահանող խումբ
* Սցենարի հեղինակներ՝ Սեմյոն Լասկին, Հենրիխ Ռյաբկին
* Ռեժիսոր՝ Ռուբեն Մուրադյան
* Օպերատորներ՝ Նիկոլայ Գայլ, Եվգենի Բերկուտ
* Կոմպոզիտոր՝ Էդուարդ Խաղագորտյան

## Տեխնիկական տվյալներ
* Գունավոր, հնչուն

## Մրցանակներ և անվանակարգեր
* Լեոնիդ Օբոլենսկին ստացել է «Մոնտե Կառլոյի ոսկե պսակ» մրցանակը տղամարդու լավագույն դերակատարման համար։

## Լրացուցիչ տեղեկություններ
* Ֆիլմում հնչում են Ֆ․ Տյուտչևի, Ա. Ֆետի, Ե․ Բարատինսկու բանաստեղծությունները

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1979 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Եվ կյանք, և արցունքներ, և սեր

«**Եվ կյանք, և արցունքներ, և սեր**» (), խորհրդային գեղարվեստական ֆիլմ, որը նկարահանել է ռեժիսոր Նիկոլայ Գուբենկոն «Մոսֆիլմ» կինոստուդիայում 1983 թվականին։

## Սյուժե
Ֆիլմի գորխողությունները տեղի են ունենում վետերանների տանը, որը գտնվում է վերանորոգման կարիք ունեցող նախկին կալվածքում։ Ամբողջ տնտեսությունը անկում է ապրում։ Վարիչը տան բնակիչներին անվանում է «Կոնտինգենտ» և ամեն ինչ որոշում է միանձնյա։ Բայց ամեն ինչ փոխվում է, երբ տանը հայտնվում է նոր գլխավոր բժիշկ՝ Վարվառա Դմիտրիևնան։ Նա ոչ միայն բուժում է վետերաններին, այլև վերակենդանացնում է նրանց սերը կյանքի հանդեպ։ Ֆիլմի ապոֆեոզը նախկին օպերային երգչուհի Սոֆյա Պետրովնա Սերբինայի ութսունամյակի տոնակատարությունն է, որին ներկա է հայտնի երգիչ Իվան Սեմյոնովիչ Կոզլովսկին։

## Դերերում
* Ժաննա Բոլոտովա — Վարվառա Դմիտրիևնա Վոլոշինա, գլխավոր բժիշկ
* Ելենա Ֆադեևա — Սոֆյա Պետրովնա
* Եվգենի Եվստիգնեև — Ստեպան Ստեպանովիչ («Ստականիչ»)
* Կապիտոլինա Իլյենկո — Նինա Մատվեևնա
* Պյոտր Շչերբակով — Ֆեդոտովիչ, տան վարիչ
* Ֆեոդոր Նիկիտին — Պավել Անդրեևիչ
* Լյուբով Սոկոլովա — Պոլինա Իվանովնա
* Սերգեյ Մարտինսոն — Եգոշկին
* Մարիա Սկվորցովա — Աննա
* Նատալյա Գունդարևա — Անտոնինա Եֆիմովնա, խոհարար
* Նատալյա Կրաչկովսկայա — Մաշա
* Կոնստանտին Ժելդին — տարեցների մեկ այլ տան վարիչ
* Իվան Կոզլովսկի — Կամեո

## Նկարահանող խումբ
* Սցենարի հեղինակ՝ Նիկոլայ Գուբենկո
* Բեմադրող ռեժիսոր՝ Նիկոլայ Գուբենկո
* Բեմադրող օպերատոր՝ Լեոնիդ Կալաշնիկով
* Բեմադրող նկարիչ՝ Յուրի Կլադիենկո

## Մրցանակներ
* 1984 – Ռիո դե Ժանեյրոյի միջազգային կինոփառատոնի «Արծաթե տուկան» մրցանակ ռեժիսուրայի համար
* 1985 – Համամիութենական կինոփառատոնի մրցանակ ռեժիսուրայի համար
* 1985 – Միջազգային կինոփառատոն Վառնայում – մրցանակ ռեժիսուրայի համար

Այս ֆիլմում իր վերջին դերն է խաղացել Սերգեյ Մարտինսոնը։ Ֆիլմը նկարահանվել է 1983 թվականի ամռանը Մոսկվայի մարզի Նիկոլսկի-Ուրյուպինո կալվածքում՝ Կրասնոգորսկում, Գոլիցին իշխանների նախկին կալվածքում, իսկ այնուհետև՝ զորամասի տարածքում։

## Ծանոթագրություններ

## Արտաքին հղումներ
* «Եվ կյանք, և արցունքներ, և սեր»
* «Եվ կյանք, և արցունքներ, և սեր» ֆիլմի մասին 

Կատեգորիա:1980-ականների ռուսերեն ֆիլմեր
Կատեգորիա:1983 դրամա ֆիլմեր
Կատեգորիա:1983 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:1980-ականների խորհրդային ֆիլմեր
Առանց վախի և հանդիմանության

**«Առանց վախի և հանդիմանության»** (), խորհրդային մանկական գեղարվեստական ֆիլմ, որը նկարահանել է ռեժիսոր Ալեքսանդր Միտտան։

## Սյուժե
Մոսկվայում ապրող երկու տղաներ՝ Վադիկը (Վիկտոր Գլազկով), Յուրան (Նիկոլայ Բուրլյաև) և մի աղջիկ՝ Տոշան (Ալլա Վիտրուկ), գտնում են գումար, որը Մոսկվայի իրարանցման մեջ կորցրել է այնտեղ գործուղված մի մարդ։

## Դերերում
* Նիկոլայ Բուրլյաև – *Յուրա Սորոկին
* Ալլա Վիտրուկ – *Տոշա
* Վիկտոր Գլազկով – *Վադիկ Կովալ
* [[Սավելի Կրամարով]] – *Սվետիկ Սավյոլով (Սովա)
* Նիկոլայ Վոլկով – *Տոշայի հայրը
* [[Լյուդմիլա Մարչենկո]] – *Լենա, Տոշայի քույրը
* Լև Զոլոտուխին – *Վադիկի և Կոլյայի հայրը
* [[Մարիաննա Ստրիժենովա]] – *Վադիկի և Կոլյայի մայրը
* Էմմանուիլ Գելլեր – *տիկնիկագործ
* [[Լիդիա Կառալյովա]] – *կրկեսում պաղպաղակ վաճառող
* Ելենա Մաքսիմովա – *բակապան
* [[Կլավդիա Շինկինան]] – *Յուրայի մայրը
* Անատոլի Յուշկո – *Ռեպնին
* Նիկոլայ Կոդին – *Կոլյա
* Վլադիմիր Լեբեդև – *պապ խնայդրամարկղում և ձիարշավարանում
* [[Ելենա Կոնոնենկո]] – *ուսուցիչ
* Նիկոլայ Պարֆյոնով – *ոստիկանության կապիտան
* Կլարինա Ֆրոլովա-Վորոնցովա - Մարֆա Ալեքսեևնա
* [[Յուրի Նիկուլին]] – *կամեո

## Նկարահանող խումբ
* Բեմադրող ռեժիսոր՝ Ալեքսանդր Միտտա
* Սցենարիստներ՝ Իլյա Նուսինով, Սեմյոն Լունգին
* Օպերատոր՝ Գերման Շատրով
* Կոմպոզիտոր՝ Նիկիտա Բագասլովսկի
* Նկարիչ՝ Վիտալի Գլադնիկով

## Ծանոթագրություններ

## Արտաքին հղումներ
* «Առանց վախի և հանդիմանության» ֆիլմը «Энциклопедия отечественного кино» կայքում

Կատեգորիա:1932 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:1960-ականների խորհրդային ֆիլմեր
Ջեյ Աբրահամ

**Ջեյ Աբրահամ** (, ), ամերիկացի մարկետոլոգ, խորհրդատու, գիտաժողովների խոսնակ և հեղինակ։

## Կենսագրություն
Ջեյ Աբրահամը ծնվել է 1949 թվականի հունվարի 8-ին Ինդիանապոլիսում (Ինդիանա, ԱՄՆ)։ Հայտնի է դարձել 1970-ականներին ուղղակի մարքեթինգի ռազմավարությունների մշակման շնորհիվ։ 2000 թվականին Forbes-ը նրան ընդգրկել Է ԱՄՆ-ի ղեկավարների համար թրեյներների  լավագույն հնգյակում։ Նա Abraham Group-ի հիմնադիրն ու գլխավոր տնօրենն է, որը մարքեթինգի խորհրդատվական ընկերություն է և մասնագիտացած է ձեռնարկությունների զարգացման ռազմավարությունների մշակման մեջ։

## Մասնագիտական կարիերա
Ջեյ Աբրահամը The Abraham Group-ի հիմնադիրն ու գլխավոր տնօրենն է, որը մասնագիտացած է ուղղակի արձագանքի մարքեթինգի ոլորտում։ Նրա հաճախորդները ներառում են ինչպես փոքր մասնավոր ընկերությունների, այնպես էլ միջազգային կորպորացիաներ։ Խորհրդակցությունների գլխավոր ուղղությունը ընկերությունների զարգացման ռազմավարությունների մշակումն է։ Աբրահամը բիզնեսի և մարքեթինգի գծով խորհրդատուի դերում աջակցել է ավելի քան 10 000 ընկերությունների աշխարհի ավելի քան 400 տարբեր ոլորտներից։ Նա բեսթսելերների հեղինակ է, որոնք նվիրված են ընկերությունների զարգացման տնտեսական ռազմավարություններին 1990-ականների սկզբին տեղի ունեցած անկումից և 2008 թվականի ռեցեսիայից հետո։ Աբրահամը նաև հայտնի է որպես կորպորատիվ միջոցառումների և կոնֆերանսների առաջատար խոսնակ ամբողջ աշխարհում, այդ թվում, ԱՄՆ-ում, Մեքսիկայում, Ռուսաստանում, Չինաստանում և Ավստրալիայում։

Հանդիսանում է Factor.com-ի խորհրդական 2011 թվականից։

## Մատենագիտություն
* Abraham, Jay (2000). *Getting Everything You Can Out of All You’ve Got: 21 Ways You Can Out-Think, Out-Perform, and Out-Earn the Competition*, Truman Talley Books, 384 pages. ISBN 978-0312204655
* Abraham, Jay (2009). *The Sticking Point Solution: 9 Ways to Move Your Business from Stagnation to Stunning Growth in Tough Economic Times*, Vanguard Press, 272 pages. ISBN 978-1593155100

## Ծանոթագրություններ

## Արտաքին հղումներ
* Abraham Group

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի գրողներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի գործարարներ
Կատեգորիա:Ամերիկացի մարկետոլոգներ
Կրակի միջով ճանապարհ չկա

**«Կրակի միջով ճանապարհ չկա»** (, խորհրդային սև-սպիտակ գեղարվեստական ֆիլմ, որը նկարահանել է ռեժիսոր Գլեբ Պանֆիլովը «Լենֆիլմ» կինոստուդիայում 1967 թվականին։ Գլեբ Պանֆիլովի նորամուտային աշխատանքն է լիամետրաժ կինոյում։

Ֆիլմի պրեմիերան ԽՍՀՄ-ում տեղի է ունեցել 1968 թվականի հունիսի 1-ին։

1969 թվականին ֆիլմն արժանացել է Լոկառնոյի միջազգային կինոփառատոնի «Ոսկե ընձառյուծ» գլխավոր մրցանակին։

## Սյուժե
Ֆիլմի գործողությունները տեղի են ունենում Ռուսաստանի քաղաքացիական պատերազմի ժամանակ սանիտարական գնացքում, որը վիրավորներին տեղափոխում է ռազմաճակատից։ Տանյա Տյոտկինան անբարետես և անշնորհք աղջիկ է, գնացքի սանիտարական, որի մոտ անսպասելիորեն բացահայտվում է նկարչի տաղանդ։ Այս ճամփորդության ընթացքում նա գտնում է իր առաջին, երկչոտ սերը և իր գաղտնի զգացմունքները ներկայացնում է  թղթի վրա։

## Դերերում
* Իննա Չուրիկովա – *Տանյա Տյոտկինա
* Անատոլի Սոլոնիցին – *կոմիսար Իվան Իգնատիչ Եվստրյուկով 
* Միխայիլ Գլուզսկի – *Ֆոկիչ, գնացքի պարետ 
* Միխայիլ Կոնոնով – *Ալյոշա Սեմյոնով 
* Մայա Բուլգակովա – *Մարիա, բուժքույր 
* Եվգենի Լեբեդև – *սպիտակգվարդիական գնդապետ 
* Անատոլի Մարենիչ – *Մրոզիկ 
* Վլադիմիր Կուրպուր – *Նիկոլայ, ատաղձագործ
* Վադիմ Բերոև – *Մաստենկո, ագիտվագոնի նկարիչ 
* Միխայիլ Կոկշենով – *Զոտիկ 
* Ֆ. Ռազումով – *Սյագին
* Վ․ Մատվեև – *կարմիրբանակային

## Նկարահանող խումբ
Ֆիլմի նկարահանումներն անցկացվել են Մուրոմ կայարանում (Վլադիմիրի մարզ)։
* Սցենարիստներ՝ Եվգենի Գաբրիլովիչ, Գլեբ Պանֆիլով
* Բեմադրող ռեժիսոր՝ Գլեբ Պանֆիլով
* Գլխավոր օպերատոր՝ Դմիտրի Դոլինին
* Գլխավոր նկարիչ՝ Մարքսեն Գաուխման Սվերդլով
* Կոմպոզիտոր՝ Վադիմ Բիբերգան
* Հնչյունային օպերատոր՝ Գեորգի Սալե

## Մրցանակներ
* 1969 — Լոկառնոյի միջազգային կինոփառատոնի «Ոսկե ընձառյուծ» գլխավոր մրցանակ ռեժիսոր Գլեբ Պանֆիլովին։

## Ծանոթագրություններ

## Արտաքին հղումներ
* Подземный гром. Рецензия на фильм. Виктор Божович «Советский экран» № 3, 1990 год
* 

Կատեգորիա:1960-ականների ռուսերեն ֆիլմեր
Կատեգորիա:1968 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր
Կատեգորիա:1968 դրամա ֆիլմեր
Լեցիտինազներ

**Լեցիտինազներ**, ֆոսֆոլիպազներ, ֆերմենտներ, որոնք կատալիզում են լեցիտինների և կեֆալինների եթերային կապերի ճեղքումը։

Հայտնի են A, B, C և D ֆոսֆոլիպազներ։ A և B-ն պարունակվում են ենթաստամոքսային գեղձի հյութում, D-ն՝ աղիքային հյութում, որոշ բույսերում, C-ն՝ բակտերային տոքսիններում։

## Ծանոթագրություններ

Կատեգորիա:ՖՀ 3.1.4
Բրոքեր (ֆիլմ)

**«Բրոքեր»** (), 1986 թվականի լիամետրաժ ֆիլմ Քևին Բեյքոնի գլխավոր դերակատարմամբ։ Սցենարի հեղինակը և ռեժիսոր Թոմաս Մայքլ Դոնելլին է։

## Սյուժե
Երիտասարդ Ջեք Քեյսին աշխատում է որպես բրոքեր Ուոլ սթրիրի դիլինգային սրահներից մեկում։ Նրա կռահողականության և ինտուիցիայի շնորհիվ կարծես ամեն ինչ բարեհաջող է ընթանում, նա ավելացնում է իր կապիտալը։ Սակայն շահումների շարքին անսպասելիորեն հետևում է մեծ կորուստ։ Ջեքը փորձում է հաղթել, և ... ի վերջո կորցնում է ֆոնդային բորսայում իր և իր ծնողների ամբողջ փողը։ Միջնորդի կարիերան ավարտված է։

Իր անհաջողությունից և մասնագիտությունից հիասթափվելուց հետո Ջեք Քեյսին փորձում է նոր կյանք սկսել։ Նա երիտասարդ է, լի է ուժով և աշխատանքի է ընդունվում որպես ցրիչ Սան Ֆրանցիսկոյի «Quicksilver» ֆիրմայում։ Ջեքը ծանոթանում է հասարակության բոլորովին տարբեր սոցիալական շերտեր ներկայացնող նոր մարդկանց հետ։ Նա սիրում է իր աշխատանքը, ընդ որում, այն պահանջում է ավելի քիչ պատասխանատվության և ավելի շատ ազատություն է տալիս։ Բայց նրա ծնողները, գործընկերն ու ընկերուհու հավանության չեն արժանացնում նրա աշխատանքը, փորձում են նրան համոզել վերադառնալ բիզնես։

Նոր աշխատանավայրում Ջեքը մտերմանում է միայնակ աղջկա՝ Թերիի հետ։ Բացի այդ, նա գտնում է նաև նոր ընկեր՝ մեքսիկացի Հեկտորին, որն օգնում է լուծել ֆինանսական հարցերը՝ օգտագործելով իր անցյալի հմտությունները և Ուոլ սթրիթի կապերը։ Բայց պարզվում է, որ ցրիչներն էլ ունեն իրենց խնդիրները։ Գանգստեր Ջիպսին («Գնչու»), որը Թերիին և այլ ցրիչների ստիպում է թմրանյութեր տեղափոխել և անօրինական եկամուտներ ստանալ։ Թերիին օգնելով դուրս գալ կեղտոտ գործարքներից՝ Ջեքն իր հեծանիվով սկսում  է պայքարել Ջիպսիի դեմ, որը մեքենայով է։

## Դերերում
* Քևին Բեյքոն – *Ջեք Քեյսին
* [[Ջեյմի Բերտ Գերց]] – *Թերի
* Պոլ Ռոդրիգես – *Էկտոր Ռոդրիգես
* [[Ռուդի Ռամոս]] – *Ջիպսի, «Գնչու»
* Լոուրենս Ֆիշբորն – *Վուդու
* [[Լուի Անդերսոն]] – *Թինի
* Էնդրյու Սմիթ – *Գեյբ Քելլեն

== Հետաքրքիր փաստեր ==
* Ֆիլմը առաջին անգամ ցուցադրվել է 1986 թվականի փետրվարի 14-ին ԱՄՆ-ում։
* Ֆիլմը նկարահանվել է երկու քաղաքներում՝ Նյու Յորքում և Սան Ֆրանցիսկոյում և լի է քաղաքային տեսարաններով
* Ֆիլմում ցուցադրվում են մեծ թվով հեծանիվների մոդելներ։
* Ֆիլմում շատ երաժշտություն է հնչում, այն առկա է հեծանվորդների շարժում ցուցադրող բոլոր տեսարաններում։

== DVD ==
«Բրոքեր» ֆիլմը DVD-ով թողարկվել է 2002 թվականի դեկտեմբերի 10-ին *Sony'' ընկերության կողմից։

## Ծանոթագրություններ

## Արտաքին հղումներ
* 
* «Բրոքեր» ֆիլմի քննադատությունը  Rotten Tomatoes կայքում
* «Բրոքեր» ֆիլմը   All Movie Guide կայքում

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1986 դրամա ֆիլմեր
Կատեգորիա:1986 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Հյուրը (ֆիլմ, 1987)

**«Հյուրը»** (), 1987 թվականի խորհրդային ֆիլմ, որը նկարահանել է ռեժիսոր Ալեքսանդր Կայդանովսկին Խորխե Լուիս Բորխեսի «Ավետարան ըստ Մարկոսի» պատմվածքի հիման վրա։

## Սյուժե
Երիտասարդ կալվածատիրոջը հյուր է գալիս իր ընկերը։ Տանտերը, մի քանի օրով հեռանալով, հյուրին թողնում է այն տանը, որտեղ ապրում են նաև նրա երեք ծառաները՝ կառավարիչ հայրն ու նրա չափահաս որդին ու դուստրը՝ մութ անցյալով, անհայտ ազգության գյուղացիներ, որոնք մոռացել են իրենց լեզուն ու հավատը, բայց շատ սնահավատ են։ Աստվածաշունչն ուսումնասիրող հյուրը, բարձրաձայն կարդալով այն, նկատում է, որ երեքն էլ իրեն շատ ուշադիր լսում են, իսկ հաջորդ օրը նրանք խնդրում են կրկնել «Մարկոսի Ավետարանի» ընթերցումը։

Այս ֆիլմը ընդհանուր շրջված գաղափարների շարքից է։ Նրա սյուժեի համաձայն՝ մի մարդ ամբողջ գործողության ընթացքում տարբեր ոչ կրոնական մարդկանց համար ընթերցում է Աստվածաշունչ։ Եվ նրանք, նրան ընդունելով որպես Քրիստոս, խաչում են խեցճին խաչի վրա։ Այստեղ երկակի գաղափար է։ Նախ, ինձ թվում է, որ հավատը, ինչպես և ճշմարտությունը որոնելու համար համարձակները միշտ ստիպված են վճարել։ Եվ հիմնականում իրենց կյանքով։ Սա կինոնկարի մի իմաստն է։ Երկրորդ իմաստը խոսքի ուժն է, որը ոչնչացնում է սխալ ընկալված խոսքի ուժը։ Այն մեծ դեր է խաղում կյանքում, ունի մտքի վրա ազդեցության այնպիսի ուժ, որ եթե նույնիսկ մի փոքր սխալ մեկնաբանվի, ապա դա կարող է հանգեցնել սարսափելի հետևանքների։

## Դերերում
* Լևան Աբաշիձե – *երիտասարդ տղա
* [[Նիկոլայ Իսպոլատով]] – *հյուր
* Լևան Փիլպանի – *ծառա
* Սվետլանա Պանֆիլովա – *ծառա
* Նիկոլայ Կունդուխով – ''ծառա

## Մրցանակներ և անվանակարգեր
* Էկումենիկ ժյուրիի մրցանակ Լոկառնոյի կինոփառատոնում (1988), նույն փառատոնում առաջադրվել է նաև «Ոսկե ընձառյուծ» անվանակարգում,
* Հեղինակային կինոյի միջազգային կինոփառատոնի գլխավոր մրցանակ, քննադատների մրցանակ և Հհանդիսատեսի համակրանք մրցանակ (Իսպանիա, 1988)։

## Ծանոթագրություններ

## Աղբյուրներ
* Гость // Домашняя синематека։ отечественное кино 1918—1996 / Сергей Землянухин, Мирослава Сегида. — М.։ «Дубль-Д», 1996. — 520 с. — стр. 98

Կատեգորիա:1980-ականների ռուսերեն ֆիլմեր
Կատեգորիա:1987 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Յոսիպ Մուրն

**Յոսիպ Մուրն** կեղծանուն *Ալեքսանդրով* (, ), սլովենացի բանաստեղծ, մոդեռնիզմի ներկայացուցիչ։

## Կենսագրություն
Յոսիպը աղքատ սպասուհու ապօրինի զավակ էր։ Մայրը թողել է նրան հարազատների խնամքին, իսկ ինքը տեղափոխվել Տրիեստ։ Տղան մեծացել է ամաչկոտ։ Վաղ տարիքից սկսել է բանաստեղծություններ գրել, 1896 թվականին մամուլում իր դեբյուտը կատարել է որպես միջնակարգ դպրոցի աշակերտ։ Գիմնազիայում ծանոթացել է Իվան Ցանկարի, Օտոն Զուպանչիչի, *Դրագոտին Կետեի* հետ։ Բարձր հովանավորությունը նրան թույլ է տվել սովորելու գնալ Վիեննա (1898-1899)։ Այնտեղ Մուրնը ենթարկվել է Սեցեսիոն արվեստի՝ դարավերջի պոեզիայի ուժեղ ազդեցությանը։ Վերադարձին նա շրջել է Սլովենիայի նահանգներով, հետաքրքրվել Վերին Կարնիոլայի բանահյուսությամբ, այլ երկրների (Սլովակիա, Շոտլանդիա, Իռլանդիա, Լատվիա) ժողովրդական արվեստով։ Թարգմանել է Գյոթեի, Միցկևիչի երգերի խոսքերը։ Նա նաև շրջել է ավստրիական Պրիմորիեում, այցելել մորը Տրիեստում։ Լյուբլյանայում նա մի փոքր սենյակ վարձեց Լյուբլյանիցայի վերևում գտնվող նախկին շաքարի գործարանում, որտեղ 1899 թվականին մահացավ նրա ընկերը՝ բանաստեղծ Դրագոտին Կետտեն, և որտեղ նա շուտով մահացավ՝ նույնպես տուբերկուլյոզից։

## Ստեղծագործություն և ճանաչում
Իր կենդանության օրոք Մուրնի և նրա զինակիցների պոեզիան ժամանակակից պահպանողական գրական քննադատության կողմից ընկալվել է որպես անկումային արվեստ, անեմիկ, կենսական արմատներից զուրկ և այլն։ Միայն 1903 թվականին իր հետմահու սիրելի երգերի և սիրավեպերի թողարկումից հետո բանաստեղծը համբավ ձեռք բերեց, իսկ 1900-ականների վերջին՝ համբավ. Դրան շատ առումներով նպաստեց բանաստեղծ Օտոն Զուպանչիչը, ով այդ ժամանակ արդեն ճանաչված էր, Մուրնի ընկերը։ Մուրնի երգերը ազդել են Սրեչկո Կոսովելի, Ալոիզ Գրադնիկի, Ֆրանցե Բալանտիչի, Էդվարդ Կոցբեկի, Միրան Յարկի, Դեյն Զայչի, Յոժե Սնոյի, Նիկո Գրաֆենաուերի և սլովեներեն լեզվի այլ խոշոր բանաստեղծների ստեղծագործությունների վրա։ Նրա մի քանի բանաստեղծություններ երաժշտության են ենթարկել Բենիամին Իպավեցը։

## Ծանոթագրություններ

## Արտաքին հղումներ
* Официальная страница поэта
* Страница в Словенском биографическом словаре
* Статья в КЛЭ

Կատեգորիա:19-րդ դարի բանաստեղծներ
Կատեգորիա:20-րդ դարի գրականություն
Կատեգորիա:Ավստրիացի բանաստեղծներ
Կատեգորիա:Բնօրինակում անաղբյուր հոդվածներ
Կատեգորիա:Գրական կեղծանուններով հայտնի հեղինակներ
Կատեգորիա:Սլովենացի բանաստեղծներ
Կատեգորիա:Սլովենացի գրողներ
Կատեգորիա:Տուբերկուլոզից մահացածներ
Առաջին նավատորմ

thumb|300px| Առաջին նավատորմը Պորտ Ջեքսոն մարտարշավում, հունվարի 26, 1788։ Է. Լե Բիհան
**Առաջին նավատորմ** (), անվանում տրված 11 առագաստանավերի նավատորմներին, որոնք 1787 թվականի մայիսի 13-ին՝ 1487 մարդով նավարկեցին բրիտանական ափից՝ Ավստրալիայի Նոր Հարավային Ուելս քաղաքում ստեղծելու առաջին եվրոպական գաղութը։ Մարդկանց հիմնական մասը՝ 717 հոգի, եղել են բանտարկյալներ (որից 180-ը՝ կանայք), որոնք ուղարկվել են Մեծ Բրիտանիայի հիմնական տարածքից դուրս գտնվող մի բնակավայր։ Այս նավատորմով նշանավորվեց ինչպես Մեծ Բրիտանիայից Ավստրալիա բանտարկյալների տեղափոխմամբ, այնպես էլ Ավստրալիայի զարգացման ու բնակեցման սկիզբը։

## Պատմություն
upright=2|thumb|300px|right|Առաջին նավատորմը Բոտանի ծովածոցում 1788 թվականի ճանապարհորդության ավարտին - Փորագրություն «Նահանգապետ Ֆիլիպի ճանապարհորդությունը դեպի Բոտանի Բեյ ծովածոց» գրքից
Առաջին նավատորմը բաղկացած էր երկու ռազմանավից (հրամանատարական նավ «HMS Sirius» և փոքր արագընթաց «HMS Supply», որն օգտագործվում էր կապի համար), վեց բանտարկյալներով փոխադրամիջոցից և երեք բեռնատարից։ Նավատորմի հրամանատար է նշանակվել կապիտան (հետագայում՝ ծովակալ) Արթուր Ֆիլիպը։

Նոր Հարավային Ուելս տանող ճանապարհին Առաջին նավատորմը մտավ Սանտա Կրուս (Տեներիֆե կղզի), որտեղ մնաց մեկ շաբաթ։ Այնուհետև գնաց Ռիո դե Ժանեյրոյով մինչև Քեյփթաուն (այս նավահանգիստներից յուրաքանչյուրում նավատորմը կանգնած մնաց մեկ ամիս)։ Թասմանիային մոտենալու ժամանակ նավատորմը արագացման համար բաժանվեց նավերի 3 խմբի՝ ըստ իրենց արագության։ Ուստի նավերը Բոտանի ծովածոց են հասել ոչ թե միաժամանակ, այլ 1788 թվականի հունվարի 18-20-ն ընկած ժամանակահատվածում։

Կապիտան Արթուր Ֆիլիպը, Բոտանի ծովածոցում չգտնելով քաղցրահամ ջրի և աղի բավարար աղբյուրներ, ինչպես նաև պարզելով, որ այն բավականաչափ խոր չէ և քամիները շատ են, սկսեց հետազոտել Պորտ Ջեքսոն, որը գտնվում է 12 կմ դեպի հյուսիս։ 1788 թվականի հունվարի 26-ին Առաջին նավատորմը շարժվեց դեպի Ջեքսոն նավահանգիստը և խարիսխ արձակեց Սիդնեյի փոքրիկ կլոր ծովախորշում ()։ Կապիտան Արթուր Ֆիլիպը հայտարարեց Նոր Հարավային Ուելսը Մեծ Բրիտանիային միացնելու, այստեղ առաջին բնակավայրի՝ Սիդնեյի ստեղծման մասին, և որ նա այսուհետ Նոր Հարավային Ուելսի առաջին նահանգապետն է։ Այժմ այս օրը համարվում է Ավստրալիայի ազգային տոն օր։

## Ծանոթագրություններ

Կատեգորիա:Ավստրալիայի պատմություն
Կատեգորիա:Մեծ Բրիտանիայի ռազմածովային ուժեր
Կատեգորիա:Մեծ Բրիտանիայի պատմություն
Կիրիլ Դիդենոկ

**Կիրիլ Ալեքսանդրովիչ Դիդենոկ** (), բլոգեր, «Didenok Team» գովազդային գործակալության և «DNK Music» երաժշտական հրատարակչության հիմնադիր և գլխավոր տնօրեն։

## Կենսագրություն
Կիրիլ Դիդենոկը ծնվել է 1990 թվականի հունվարի 19-ին Սամարայում։ Հայրը Ալեքսանդր Պետրովիչ Դիդենոկն է, մայրը՝ Նատալյա Անատոլևնա Նեֆեդովան, ուսուցչուհի է։ Կիրիլն ունի երկու քույր՝ Վիկտորիա և Դոնատա Դիդենոկները։

Ստացել է մենեջերի կրթություն Մոսկվայի Չերնոմիրդինի անվան պետական բաց համալսարանում։ Աշխատել է որպես լուսանկարիչ՝ տարբեր միջոցառումների ժամանակ լուսանկարելով այնպիսի աստղերի, ինչպիսիք են Վերա Բրեժնևան, Ռոմա Ժոլուդը, Սաշա Բուրիմովան, Յան Գորդիենկոն, Ալինա Լանինան և այլք։ Երգիչ Նիկոլայ Բասկովի հետ որպես լուսանկարիչ մեկնել է հյուրախաղերի 55 քաղաքներ, որի արդյունքում նրա հետ աշխատել է ավելի քան երկու տարի։

Բլոգերների և ինֆլուենսերների նկատմամբ նրա հետաքրքրությունը վերածվել է նրանց հետ աշխատելու ցանկության։ 2013-2015 թվականներին Դիդենոկը «Nectarin» digital-գործակալության PR մենեջերը և քոփիռայթերն էր, իսկ 2015-2017 թվականներին՝ «Feedstars»-ի PR-տնօրենը։

Կիրիլ Դիդենոկը, Փեյզուլա Մահոմեդովը և Մաքսիմ Սերովը որպես մենեջեր աշխատել են բլոգերների հետ՝ բերելով ընկերություն նոր բրենդներ։ 2017 թվականին նրանք ստեղծել են «Didenok Team» սելեբրիթի-գործակալությունը։ Կես տարի անց նրա անձնակազմին միացան նաև մոնտաժոր և օպերատոր։ Առաջին գրասենյակը գտնվել է Կիրիլի բնակարանում, այնուհետև որոշ ժամանակ գործնական հանդիպումները ընթացել են սրճարաններում, կես տարի անց թիմը հաստատվել է Կիրիլի ընկերուհու արտ-պատկերասրահի նկուղային հարկում։ Առաջին բլոգեր-հաճախորդը Եկատերինա Ադուշկինան էր, իսկ առաջին ընկերություն-հաճախորդը՝ «Vicks»-ը և «Paulig»-ը։ 2018 թվականին գործակալությունը սկսել է համագործակցել «Данон Россия»-ի հետ։

Լեյբլները հաճախ մերժում էին թիմին բլոգերների երգերի թողարկման հարցում, ուստի հաճելի էր նոր երաժշտական հրատարակչության՝ «DNK Music»-ի հիմնադրման գաղափարը, որը գլխավորելու էր Մաքսիմ Սերովը։ Լեյբլը աշխատում էր որպես պրոդյուսերական կենտրոն։

2019 թվականի նոյեմբերին «Didenok Team»-ը AdIndex-ի վարկածով ինֆլյուենս-մարքեթինգի ոլորտում գտնվել է թոփ 10 գործակալությունների շարքում։

2020 թվականի դրությամբ գործակալությունում աշխատում է 45 մարդ՝ ռեժիսորներ, սցենարիստներ, օպերատորներ, մոնտաժորներ, դիզայներներ, կրեատիվներ, լուսանկարիչներ։ COVID-19-ի ժամանակ չեղակվել են բազմաթիվ նախագծեր, որոնցից ամենաթանկարժեքը 10 000 000 ռուբլի արժեր։

## Անձնական կյանք
2010 թվականի հոկտեմբերի 11-ին Կիրիլ Դիդենոկը սկսել է հանդիպել Եվա Օլեգովնա Պոպովայի հետ։ 2014 թվականի մայիսի 15-ին Եվան սկսել է կրել Դիդենոկ ազգանունը, իսկ հուլիսի 11-ին զույգն ամուսնացել է։ 2018 թվականի սեպտեմբերի 8-ին ծնվել է նրանց առաջնեկը՝ Տիմոֆեյ-Մատաֆեյը, իսկ 2021 թվականի մայիսի 18-ին՝ աղջիկը՝ Էրիկա-Էլիզան։

## Ծանոթագրություններ

## Արտաքին հղումներ
* ։ (2015 թվականի հունվարի 6)
* ։ «ОМАГАД» շոու (2019 թվականի սեպտեմբերի 19)
* ։ Քրիստոնեական Կենտրոն «Վերականգնում» (2020 թվականի ապրիլի 28)
* ։ Moscow Digital School (2020 թվականի մայիսի 20)

Կատեգորիա:Ռուս գործարարներ
Կատեգորիա:Ռուս պրոդյուսերներ
Կատեգորիա:Ռուս բլոգերներ
Acanthorrhinum

**Acanthorrhinum**, Ջղախոտազգիների ընտանիքի բույսերի ցեղ։ Այն իր մեջ ներառում է 2 տեսակ, որոնք հանդիպում են Իսպանիայում և Հյուսիսային Աֆրիկայում։

## Կարգաբանություն
*Acanthorrhinum*-ը պատկանում է երկշաքիլավոր բույսերի դասի Խուլեղինջածաղկավորների կարգի Ջղախոտազգիների ընտանիքի Antirrhineae ցեղախմբին։

### Տեսակների ցանկ
* *Acanthorrhinum ramosissimum* (Coss. & Durieu) Rothm.
* *Acanthorrhinum rivas-martinezii* (Sánchez Malta) Fern.Casas & Sánchez Mata

## Ծանոթագրություններ

Կատեգորիա:Ջղախոտազգիներ
Մորտիմեր Ցուկերման

** Մորտիմեր Բենջամին Ցուկերման** (, ),  կանադա- ամերիկյան միլիարդատեր, մեդիամագնատ, ամսագրի խմբագիր և ներդրող։
,

## Կենսագրություն
Ցուկերմանը ԱՄՆ-ի անշարժ գույքի ներդրումային խոշորագույն հիմնադրամներից մեկի՝ *Բոստոնի անշարժ գույքի*  համահիմնադիրն է, գործադիր նախագահը և նախկին գործադիր տնօրենը։ Ցուկերմանը նաև *Նորություններ և համաշխարհային զեկույց* *US News & World Report* ամսագրի սեփականատերն ու հրատարակիչն է, որտեղ էլ նա գլխավոր խմբագիր էր։ Նա նախկինում ղեկավարել է Նյու Յորքի *Դել Նյուզ* ամսագիրը, *Ատլանտյան օվկիանոս* և *Ֆաստ* կազմակերպությունները։ Ֆորբեսիի 2016 թվականի աշխարհի միլիարդատերերի ցուցակում նա զբաղեցրել է 688-րդ տեղը։ Այդ ժամանակ նա ուներ 2,5 միլիարդ ԱՄՆ դոլար կարողություն։ 2020 թվականի հունվարի դրությամբ նրա կարողությունը գնահատվում է 3 միլիարդ դոլար։ 2006 թվականի մայիսին Ցուկերմանը իր բարեգործական հիմնադրամից խոստացավ տրամադրել 100 միլիոն դոլար՝ ստեղծելու նոր *Մեմորիալ Սլոուն Կետերինգի անվան քաղցկեղի կենտրոնը* ։ Նրա նվիրատվությունը կենտրոնի պատմության մեջ ամենամեծ անհատական պարտավորությունն էր։
2012 թվականի դեկտեմբերին Ցուկերմանը խոստացավ 200 միլիոն դոլար ֆինանսավորել Կոլումբիայի համալսարանի *Մորթիմեր Ցուկերմանի խելացի վարքագծի ինստիտուտը*։

## Անձնական կյանք
1996 թվականին Ցուկերմանը ամուսնացել է *Արվեստի ազգային պատկերասրահի* հիմնադիր *Մարլա Պրաթերի* հետ։ Նրանք ամուսնալուծվել են 2001 թվականին։ Ցուկերմանը ԱՄՆ-ի քաղաքացի է դարձել 1977 թվականին։ 2008 թվականի դեկտեմբերի 19-ին ծնվել է Ցուկերմանի երկրորդ դուստրը՝ *Ռենե Էսթերը*, իսկ մոր ինքնությունը անհայտ է։ Երեխայի ծննդյան մասին 2008 թվականի դեկտեմբերի 23-ին հայտարարվել է *Դել Նյուզ* ամսագրում։ Ցուկերմանը 2008 թվականից վեգան է։

## Ծանոթագրություններ

## Արտաքին հղումներ
* 
* 
* 
* 

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի խմբագիրներ
Կատեգորիա:Ամերիկացի միլիարդատերեր
Կատեգորիա:Հարվարդի իրավունքի դպրոցի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի շրջանավարտներ
Կատեգորիա:ՄաքԳիլի համալսարանի շրջանավարտներ
Կատեգորիա:Փենսիլվանիայի համալսարանի շրջանավարտներ
Մաքբուլե Աթադան

thumb|Մաքբուլե Աթադանի գերեզմանը
**Մաքբուլե Աթադան** (, ), Թուրքիայի Հանրապետության հիմնադիր Մուսթաֆա Քեմալ Աթաթուրքի քույրը։ Նա Աթաթուրքի միակ ողջ մնացած քույրն է, մինչդեռ մյուս չորս քույրերը մահացել են վաղ տարիքում։
## Կենսագրություն
Ծնվել է 1885 թվականին այն ժամանակ Օսմանյան կայսրության, ներկայումս Հունաստանում գտնվող Սալոնիկ քաղաքում։ Մանկությունն անցել է այդտեղ։ Բալկանյան պատերազմներից հետո մոր՝ Զյուբեյդե հանըմի հետ միասին տեղափոխվել է Ստամբուլ։

1923 թվականին Թուրքիայի Հանրապետության հռչակումից հետո, եղբոր՝ Մուստաֆա Քեմալ Աթաթուրքի նախագահ ընտրվելով պայմանավորված, մոր հետ միասին տեղափոխվել է Անկարա։ Ավելի ուշ, սկսել է ապրել Ջամլը Քյոշքում (բառացի՝ Ապակե տաղավար)։ Վերջինս առանձնատուն է, որը կառուցվել է 1936 թվականին՝ նախագահական նստավայրի՝ Չանքայա ամրոցի այգում և նախատեսված է եղել հենց Մաքբուլե Աթադանի համար։

1930 թվականին սկսել է զբաղվել քաղաքական գործունեությամբ՝ միանալով Ֆեթհի Օքյարի նորաստեղծ Լիբերալ հանրապետական կուսակցությանը ()։ Սակայն, շուտով, նրա քաղաքական կարիերան ավարտվել է, երբ ստեղծումից մի քանի ամիս անց Օքյարը փակեց կուսակցությունը։

Մաքբյուլեն ամուսնացած էր Թուրքիայի Ազգային մեծ ժողովի պատգամավոր Մեջդի Բոյսանի հետ։

Եղբոր Մուսթաֆա Քեմալ Աթաթուրքի մասին պատմել է իր «Büyük Kardeşim Atatürk» () և «Ağabeyim Mustafa Kemal» () գրքերում։

Մահացել է 1956 թվականի հունվարի 18-ին Անկարայում՝ 71 տարեկան հասակում և թաղվել Ջեբեջի Ասրի գերեզմանատանը։

## Ծանոթագրություններ

## Արտաքին հղումներ
* Ով ով է  
* Ֆոտոպատկերասրահ, աջից ձախ՝ Մուսթաֆա Քեմալ Աթաթուրքի որդեգիր որդին Աբդուրահիմ Թունջաքը, Մաքբուլե Աթադանը, Աբդուրահիմի դուստրը՝ Նուրայ Չուլհան, «Vatan» օրաթերթ։

Կատեգորիա:Մուսթաֆա Քեմալ Աթաթուրք
Կատեգորիա:Թուրքիայի քաղաքական գործիչներ
Կատեգորիա:Մակեդոնացի թուրքեր
Կատեգորիա:20-րդ դարի թուրք քաղաքական գործիչներ
Ֆիզուլիի միջազգային օդանավակայան

**Ֆիզուլիի միջազգային օդանավակայան** (), միջազգային օդանավակայան Ադրբեջանի Ֆիզուլիի շրջանում, երկրի յոթ միջազգային օդանավակայաններից մեկն է։

## Պատմություն
thumb|left|200px|Օդանավակայանի կառուցում, հուլիս 2021 թ.
2020 թվականի նոյեմբերի 26-ին Ադրբեջանի տրանսպորտի, կապի և բարձր տեխնոլոգիաների նախարարությունը հայտարարել է, որ ICAO-ն բավարարել է Քաղաքացիական ավիացիայի պետական գործակալության խնդրանքը՝ 6 օդանավակայան, այդ թվում՝ Ֆիզուլիի օդանավակայանը, միջազգային վերգետնյա ինդեքսում ներառելու մասին։

2021 թվականի հունվարին Ադրբեջանի նախագահը հրամանագիր է ստորագրել Ֆիզուլիում միջազգային օդանավակայան կառուցելու մասին։ Հունվարի 14-ին Ֆիզուլիի շրջանի Միրզաջամալլի գյուղի մոտ տեղի է ունեցել ապագա օդանավակայանի հիմնարկեքի արարողությունը։

Օդանավակայանի թռիչքուղու շինարարությունը նախատեսվել էր ավարտել մինչև տարեվերջ։ Սակայն 2021 թվականի օգոստոսին օդանավակայանի թռիչքուղին արդեն պատրաստ է եղել։ Օդանավակայանը ստացել էր առաջին փորձնական ինքնաթիռը։ Նոր օդանավակայանի թռիչքուղին նախատեսված էր ունենալ 3000 մետր երկարություն։

Օդանավակայանի կառուցման ժամանակ օգտագործվել են ժամանակակից տեխնոլոգիաներ։ 2021 թվականի սեպտեմբերի 5-ին կազմակերպվել է առաջին խոշոր փորձնական թռիչքը դեպի օդանավակայան։ Ադրբեջանական ավիաուղիներին պատկանող *Airbus A340-500* մարդատար ինքնաթիռը և *Silk Way Airlines* ավիաընկերությանը պատկանող Boeing 747-400 բեռնատար ինքնաթիռը նույն օրը հաջող փորձնական թռիչքներ են իրականացրել։ Օդանավակայանի առաջին ուղևորները եղել են 100 լրատվամիջոցների և հասարակական ակտիվիստներ, ովքեր մասնակցել են փորձնական թռիչքին։ 2021 թվականի հոկտեմբերի 26-ին օդանավակայանը պաշտոնապես բացվել է։ Բացման արարողությանը ներկա են եղել Ադրբեջանի նախագահ Իլհամ Ալիևը և Թուրքիայի նախագահ Ռեջեփ Թայիփ Էրդողանը։

## Պատկերասրահ

Ilham Aliyev laid foundation stone for Fuzuli-Shusha highway and Fuzuli airport in Fuzuli district, visited the city of Shusha 06.JPG
Fuzuli International Airport.jpg
Fuzuli_International_Airport,_Azerbaijan.jpg
Fuzuli_International_Airport,_Azerbaijan_2.jpg


## Ծանոթագրություններ

Կատեգորիա:Հադրութի շրջանի շենքեր և կառույցներ
Էռնստ Բեյելեր

**Էռնստ Բեյելեր** (, ), շվեյցարացի արվեստի դիլեր և արվեստի գործերի հավաքորդ, որը, ըստ «Նյու Յորք Թայմս»-ի, եղել է «ժամանակակից արվեստի բնագավառում ականավոր եվրոպական դիլեր», իսկ «The Daily Telegraph»-ը նրան անվանել է «պատերազմի ժամանակներից ի վեր արվեստի գործերի մեծագույն վաճառական»։ 1982 թվականին նա և նրա կինը հիմնադրել են Բեյելերի հիմնադրամը, որը ցուցադրել է նրանց մասնավոր հավաքածուն, որը նրա մահից հետո գնահատվել է 1,85 մլրդ ԱՄՆ դոլար։

## Վաղ տարիներ
Էռնստ Բեյելերը ծնվել է 1921 թվականի հուլիսի 16-ին Բազելում (Շվեյցարիա)՝ Շվեյցարական երկաթուղիների աշխատակցի ընտանիքում։ Բարձրագույն կրթություն է ստացել Բազելի ինստիտուտում, որտեղ ուսումնասիրել է արվեստի պատմություն և տնտեսագիտություն։

## Կարիերա
thumb|Բեյելերի հիմնադրամ 
Բեյելերն ի սկզբանե մտադիր էր տնտեսագետ դառնալ, սակայն Երկրորդ համաշխարհային պատերազմի սկսվելը նրան խանգարել է լքել Շվեյցարիան, փոխարենը նա դարձել է Օսկար Շլոսսի աշակերտը, որը հնահավաք-գրավաճառ էր Բազելում։ Երբ 1945 թվականին Շլոսսը մահացել է, 24 տարեկանում Բեյելերը գլխավորել է նրա ընկերությունը։ Նա աստիճանաբար անցում է կատարել գեղարվեստական ստեղծագործությունների առևտրին և ընդամենը երկու տարի անց անցկացրել է իր առաջին ցուցահանդեսը (ճապոնական փորագրություն փայտի վրա)։

Նրա կարիերայում առանցքային իրադարձություն է դարձել 1960-ական թվականների սկզբին ամերիկացի բանկիր, ձեռնարկատեր և արվեստի գործերի հավաքորդ Ջորջ Դեյվիդ Թոմփսոնից 340 արվեստի գործի գնումը։ Նրա համավածուն իր մեջ ներառում էր Ժորժ Բրաքի, Պոլ Սեզանի, Պաուլ Կլեեի, Ֆերնան Լեժեի, Անրի Մատիսի, Կլոդ Մոնեի, Պաբլո Պիկասոյի և Պիտ Մոնդրիանի ստեղծագործությունները>։ Բեյերը Թոմփսոնից գնել է նաև Ալբերտո Ջակոմետիի 70 աշխատանք, որոնք գտնվում էին Գեղարվեստի թանգարանում, Բազելի գեղարվեստի թանգարանում և Վինտերտուրի գեղարվեստի թանգարանում։

Բեյելերը սերտ հարաբերություններ ուներ 20-րդ դարի շատ մեծ նկարիչների հետ։ Նա Պիկասոյի հետ ընկերացել է 1950-ական թվականներին, և երբ նա 1966 թվականին նա այցելել է Մուժեն, Պիկասոն թույլ է տվել նրան վաճառքի համար ընտրել իր նկարներից 26-ը։

1973 թվականին Բեյելերը 180 000 ԱՄՆ դոլար է վճարել Վիլեմ դե Կունինգի «Ոստիկանական թերթ» աբստրակտ բնապատկերի համար․ այդ գումարը այդ պահին ռեկորդային է դարձել նկարչի համար։ 1989 թվականին շվեյցարացի արտ-դիլերը 14,7 մլն դոլարով ձեռք է բերել Ֆերնան Լեժեի «Ձևերի հակադրություն» կուբիստական նկարը, ինչը նաև այդ ժամանակ Լեժեի համար էր ռեկորդային գին իր ստեղծագործության համար։ Վերջնական հաշվով Բեյելերի արվեստի ստեղծագործությունների հավաքածուն արժեցել է ոչ պակաս, քան 2 միլիոն շվեյցարական ֆրանկ։ 2010 թվականին «The Washington Post»-ը հայտնել է, որ նրա հավաքածուն «արժե ոչ պակաս, քան 1,85 միլիարդ դոլար»։

1982 թվականին իր մասնավոր հավաքածուն ցուցադրելու նպատակով կնոջ և գործընկերոջ՝ արտ-դիլեր Հիլդա Կունցի հետ հիմնադրել է Բեյելերների հիմնադրամը։

## Անձնական կյանք
1948 թվականին Բեյելերը ամուսնացել է Հիլդա Կունցի հետ (1922-2008)։

## Մահ
Բեյելերը մահացել է 2010 թվականի փետրվարի 25-ին Բազելից ոչ հեռու գտնվող իր տանը։ Զավակներ չուներ։

## Ծանոթագրություններ